b'\n_START_ARTICLE_\nTeudoald\n_START_PARAGRAPH_\nTeudoald tai Teodoald (k. 741) oli vuonna 714 lyhyen aikaa frankkien major domus eli k\xc3\xa4skynhaltija. H\xc3\xa4n oli Grimoald II:n avioton poika ja Pipin Heristalilaisen pojanpoika._NEWLINE_Teudoaldin iso\xc3\xa4iti Plektrudis pyrki julistamaan h\xc3\xa4net Pipin Heristalilaisen lailliseksi perij\xc3\xa4ksi, jotta olisi n\xc3\xa4in pystynyt est\xc3\xa4m\xc3\xa4\xc3\xa4n Pipinin aviottoman pojan, Kaarle Martelin valtaanp\xc3\xa4\xc3\xa4syn. Vuonna 716 Plektrudis ja Teudoald joutuivat antautumaan Neustrian kuningas Kilperik II:lle ja t\xc3\xa4m\xc3\xa4n major domukselle Ragenfridille. Kaarle Martel l\xc3\xb6i sittemmin Ragenfridin joukot ja kohosi vuonna 720 frankkien valtakunnan major domukseksi. Kaarle antoi Teudoaldin el\xc3\xa4\xc3\xa4, vaikka t\xc3\xa4m\xc3\xa4 oli julistettu Pipinin lailliseksi perij\xc3\xa4ksi ja olisi siten voinut uhata Kaarlen asemaa. Kaarlen kuoltua Teudoald luultavasti surmattiin.'